यात्रियों ने आरपीएफ की हेल्पलाइन पर फोन कर मामले की जानकारी दी आरपीएफ का एक जवान कल्याण स्टेशन पर मदद के लिए आया तब तक किन्नर फरार हो चुके थे। आरपीएफ जवान ने कहा कि किन्नर फरार हो गए हैं और उनके खिलाफ कोई सबूत नहीं है तो मामले में कुछ नहीं किया जा सकता, लेकिन यात्रियों की परेशानी यहीं खत्म नहीं हुई। ट्रेन जैसे ही कल्याण से आगे बढ़ी किन्नरों का एक दूसरा समूह ट्रेन में सवार हो गया। उन लोगों ने भी यात्रियों से पैसे मांगने और न देने पर बदसलूकी शुरू कर दी। गुप्ता ने बताया कि किन्नरों ने पैसे न देने पर कपड़े उतारकर बदसलूकी शुरू कर दी। इसी बीच उन्होंने पूरी घटना का वीडियो बना लिया। किन्नर ने गुप्ता से भी पैसे मांगे तो उन्होंने परेशानी से बचने के लिए 10 रुपए दे दिए लेकिन वह इतने से संतुष्ट नहीं हुआ और उनकी जेब में रखे 1500 रुपए जबरन निकाल लिए।